किसी शहर में एकदंपती रहते थे। पति का बड़ा कारोबार था। बड़े कारोबार की सौ झंझटें थीं। आए दिन वह मीटिंग में व्यस्त रहता, तो कभी अदालत के चक्कर काटता। वह भोजन भी ठीक से नहीं कर पाता था। उसकी व्यस्तता ने पत्नी को बिल्कुल तन्हा कर दिया। वह अकेलेपन के कारण अक्सर अस्वस्थ रहती। अपने मन की बात किससे कहती? पति को कुछ कहने जाती तो वह अतिव्यस्त मिलता या फिर Rकल बतानाञ्ज कहकर टाल जाता। नतीजतन पत्नी दवाइयों के सहारे जीने लगी। एक दिन किसी बात पर पति-पत्नी में झगड़ा हो गया।
पति ने चिढ़कर कहा- Rतुम्हारा तो मेरे कारोबार को संभालने में कोई सहयोग ही नहीं है। इसलिए मैं अपने बेटे को वकील बनाऊंगा ताकि वह मुझे मेरे काम में मदद कर सके।ञ्ज यह सुनते ही पत्नी भड़ककर बोली- Rतुम्हें मेरा हाल पूछने की फुरसत नहीं है। ऐसा कारोबार किस काम का? मैं अपने लड़के को डॉक्टर बनाऊंगी, ताकि वह मेरा इलाज कर सके।ञ्ज दोनों अपनी-अपनी बात पर अड़ गए। विवाद बढ़ा तो लोग इकट्ठा हो गए।
दोनों की बात सुनकर भीड़ में से किसी ने कहा- Rपहले अपने बेटे से तो पूछ लो कि वह क्या बनना चाहता है? तुम लोग उसे बुलाओ। कहां है वह?ञ्ज यह सुनते ही पति-पत्नी दोनों शांत हो गए क्योंकि बेटा अभी था ही नहीं। उसका जन्म तो अभी होना बाकी था। लोगों ने यह जानकर उनका उपहास किया। दोनों अपने आप पर लज्जित हुए। वस्तुत: व्यर्थ और आधारहीन बातों पर विवाद करने या अहं को बीच में लाने से वैवाहिक रिश्ते में दरार आती है और पति-पत्नी में से कोई सुखी नहीं रह पाता। अत: दोनों को स्नेहभरी समझदारी से अपने संबंध को दृढ़ बनाना चाहिए।
hin_Deva hin_Deva hin_Deva